Jun 02,2015
మరో 'జెట్‌' పథకం
 న్యూఢిల్లీ: జెట్‌ ఎయిర్‌వేస్‌ టిక్కెట్ల ధరపై 30శాతం డిస్కౌంట్‌ను ప్రకటించింది. ఈ ఆఫర్‌ సోమవారం (1వ తేది) నుంచి ఈనెల నాలుగో తేది వరకు టిక్కెట్లు బుక్‌ చేసుకునే వారికి మాత్రమే అంటోంది. అయితే దీనికి మరో షరతు కూడా పెట్టింది. సెప్టెంబర్‌ 14 వ వరకు జరిపే ప్రయాణాలకు మాత్రమే ఈ ఆఫర్‌ వర్తిస్తుందని తెలిపింది. గల్ఫ్‌, సార్క్‌, ఏషియన్‌, యూరోపియన్‌,యూఎస్‌, కెనడా దేశాలకు వెళ్లేందుకు టిక్కెట్‌ బేస్‌ ఫెయిర్‌పై డిస్కౌంట్‌ వర్తిస్తుందని జెట్‌ ఎయిర్‌వేస్‌ ప్రకటనలో వెల్లడించింది. జెట్‌ ఎయిర్‌వేస్‌ సంస్థ ఆర్ధిక భారాన్ని తగ్గించుకునేందుకు 50 మంది పైలట్లను తొలగించింది.విదేశీ విమాన సిబ్బందికి ఖర్చుఎక్కువవుతున్న దృష్ట్యా 50 మంది విదేశీ పైలట్ల కాంట్రాక్టును రద్దు చేసినట్లు తెలిపింది.
మీ స్నేహితులకు రికమెండ్ చెయ్యండి